**Lontoon metro** (engl. *London Underground*; tunnetaan myös nimillä *the Tube* ja *the Underground*) on metrojärjestelmä, joka palvelee suurta osaa Suur-Lontoon alueesta ja joitakin osia Buckinghamshiren, Hertfordshiren ja Essexin alueista Englannissa Yhdistyneessä kuningaskunnassa.

Historia
--------

Lontoon metrokartta vuodelta 1908, kun linjatkin tunnettiin vielä nimillä "railway".
Lontoon metro on maailman vanhin maanalainen rautatie. Sitä alettiin rakentaa vuonna 1860 ja ensimmäinen rata, Metropolitan Railway, otettiin käyttöön 10. tammikuuta 1863 välillä Paddington–Farringdon. 

### Rakennustapa

Ratoja rakennettiin aluksi maan päältä kaivamalla auki tieura, laittamalla sinne rata ja kattamalla se sitten.

Ensimmäinen syvälle maan alle rakennettu linja oli City & South London Railwayn rata välillä King William Street–Stockwell.. Työssä käytettiin halkaisijaltaan 4,3-metristä pyöreää suojaa, jonka sisällä työläiset kaivoivat Lontoon maaperää, joka koostuu lähinnä savesta. Suojaa siirrettiin eteenpäin kaivun edetessä. Tätä menetelmää edelleen kehiteltynä on käytetty lähes koko Lontoon metron rakentamisessa.

### Käyttövoima

Kun rataa suunniteltiin, käyttövoimaksi ajateltiin muun muassa paineilmaa ja paineistettua höyryä.

Ensimmäiset junat olivat kuitenkin höyryveturin vetämiä. Höyryvetureita käytettiinkin maan alla vuoteen 1905 asti. Kattamattomilla sivuradoilla höyryvetureita käytettiin aina vuoteen 1961 asti.

Ensimmäiset sähköveturit tulivat käyttöön vuonna 1890 City & South London Railwayn myötä..

Rataverkko
----------

Metron kartta, mukana myös London Overground, DLR ja rakenteilla oleva Crossrail.
Metroverkoston pituus on noin 400 kilometriä. Se oli maailman pisin metroverkko lähes 150 vuotta, kunnes Shanghain metroverkosto ohitti sen noin vuonna 2010.

Lontoon metrossa on yksitoista linjaa ja 272 asemaa. Metrolla matkustetaan noin miljardi kertaa vuodessa.

Lontoon metrolinjoilla on nimi, ei numeroa, ja tunnusväri, jolla ne on aina merkitty metrokarttoihin. Lontoon metro on ensimmäinen, jonka reittikartta ei suinkaan ole yhteydessä asemien maanpäälliseen sijaintiin, vaan muistuttaa sähköpiirrosta. Kartassa kaikki linjat kulkevat vaaka- tai pystysuoraan tai 45 asteen kulmassa – todellisuudessa ne kiemurtelevat paljon enemmän. Tällaisen metrokartan keksi Harry Beck vuonna 1931.

Linjat
------

### Alkuperäiset rautatieyhtiöt

| Yhtiön nimi | Avattu | Reitti |
| --- | --- | --- |
| Metropolitan Railway | 10. tammikuuta 1863 | Farringdon–Paddington |
| Metropolitan District Railway | 1. lokakuuta 1868 | High Street Kensington–Gloucester Road |
| East London Railway | 1. lokakuuta 1884 | Whitechapel–New Cross |
| City & South London Railway | 18. joulukuuta 1890 | King William Street–Stockwell |
| Waterloo & City Railway | 8. elokuuta 1898 | Waterloo–City |
| Central London Railway | 30. heinäkuuta 1900 | Shepherds Bush–Bank |
| Great Northern & City Railway | 14. helmikuuta 1904 | Finsbury Park–Moorgate |
| Baker Street & Waterloo Railway | 10. maaliskuuta 1906 | Baker Street–Lambeth North |
| Great Northern, Piccadilly & Brompton Railway | 15. joulukuuta 1906 | Hammersmith–Finsbury Park |
| Charing Cross, Euston & Hampstead Railway | 22. kesäkuuta 1907 | Charing Cross–Golders Green |

### Nykyiset linjat

Lontoon julkisen liikenteen päivälippu.

| Linjan nimi | Väri kartassa | Avattu | Pituus |
| --- | --- | --- | --- |
| Bakerloo Line | Ruskea | 1906 | 23 km |
| Central Line | Punainen | 1900 | 74 km |
| Circle Line | Keltainen | 1884 | 22 km |
| District Line | Vihreä | 1868 | 64 km |
| Hammersmith & City Line | Vaaleanpunainen | 1864 | 14 km |
| Jubilee Line | Harmaa | 1979 | 36 km |
| Metropolitan Line | Violetti | 1863 | 67 km |
| Northern Line | Musta | 1890 | 58 km |
| Piccadilly Line | Tummansininen | 1906 | 71 km |
| Victoria Line | Vaaleansininen | 1969 | 21 km |
| Waterloo & City Line | Turkoosi | 1898 | 2 km |
|

Onnettomuudet
-------------

Toisen maailmansodan aikana myös metro sai osansa Lontoon pommituksista. Muun muassa lokakuussa 1940 pommiosuma Balhamin metroasemaan surmasi 72 henkeä ja tammikuussa 1941 osuma Bankin metroasemaan tappoi 57 ja haavoitti 69 henkeä.

3. maaliskuuta 1943 omien joukkojen harjoitusräjäytykset noin 400 metrin päässä saivat Bethnal Greenin metroasemalla aikaan paniikin, jossa kuoli 173 henkeä. Uhreista 62 oli lapsia.

8. huhtikuuta 1953 Stratfordin metroaseman luona tapahtui junien peräänajo, jossa kuoli 12 henkeä. Syynä oli kuljettajan virhe.

Moorgaten metro-onnettomuus oli tuhoisin rauhanajan onnettomuus Lontoon metrossa. Se tapahtui 28. helmikuuta 1975 ja siinä kuoli 43 ihmistä.

King’s Crossin metroaseman liukuportaissa syttyi 18. marraskuuta 1987 tulipalo, joka syttyi palavasta tulitikusta. Se tappoi 31 ihmistä.

Terrori-iskut 2005
------------------

*Pääartikkelit: Lontoon pommi-iskut 7. heinäkuuta 2005 ja Lontoon pommi-iskut 21. heinäkuuta 2005*
7. ja 21. heinäkuuta terroristit iskivät Lontoon metroon. 7. heinäkuuta metrojunissa räjäytettiin kolme pommia 50 sekunnin sisällä, neljäs pommi räjähti linja-autossa. Iskussa kuoli kaikkiaan 56 ihmistä, mukaan lukien iskujen tekijät. Iskusta epäillään Al-Qaida-ryhmittymään kytköksissä olevia puolisotilaallisia islamistiryhmiä. 21. heinäkuuta metrossa räjähti jälleen neljä kertaa tasan kaksi viikkoa ensimmäisen pommi-iskun jälkeen. Tällä kertaa itse pommit eivät räjähtäneet, ainoastaan sytyttimet. Syytä ei vielä tiedetä, mutta räjähdysaineen epäillään olleen vanhentunutta. Iskussa loukkaantui yksi henkilö. 

22. heinäkuuta poliisi ampui Stockwellin metroasemalla brasilialaisen sähköasentajan, Jean Charles de Menezesin, jota epäiltiin itsemurhapommittajaksi. Myöhemmin selvisi, ettei hänellä ollut mitään yhteyksiä terroristi-iskujen kanssa.

Kuvia Lontoon metrosta
----------------------

* District-linjan juna saapuu Blackfriarsin asemalleDistrict-linjan juna saapuu Blackfriarsin asemalle
* King's Cross St. Pancrasin metroaseman tunneliaKing's Cross St. Pancrasin metroaseman tunnelia
* Northern-linjan juna Mornington Crescentin asemallaNorthern-linjan juna Mornington Crescentin asemalla
* Charing Crossin metroaseman sisäänkäyntiCharing Crossin metroaseman sisäänkäynti
* Juna South Wimbledonin metroasemallaJuna South Wimbledonin metroasemalla
* Willesden Greenin metroasemaWillesden Greenin metroasema
* "Mind the gap"-varoituksilla matkustajia muistutetaan junan ja laiturin välisestä kuilusta. Varoituksia usein myös kuulutetaan."Mind the gap"-varoituksilla matkustajia muistutetaan junan ja laiturin välisestä kuilusta. Varoituksia usein myös kuulutetaan.

Katso myös
----------

* Luettelo Lontoon metron asemista
* Luettelo Lontoon metron entisistä ja avaamatta jääneistä asemista
* Charles Yerkes

Lähteet
-------

* Faith, Nicholas: *Classic Trains*. Lontoo: Boxtree, 1998. ISBN 0-7522-1181-1. (englanniksi)
* Howson, H. F.: *London's Underground*. Ian Allan Ltd, 1986. ISBN 0-7110-1559-7. (englanniksi)
* Rose, Douglas: *The London Underground*. Douglas Rose, 1986. ISBN 0-9507101-5-6. (englanniksi)
* Wragg, David: *Wartime on the Railways*. Gloucestershire: Sutton Publishing, 2006. ISBN 0-7509-4246-0. (englanniksi)

### Viitteet

1. 1 2  Coldwell, Will: 150 facts for 150 years of the London Tube  9.1.2013. The Independent. Viitattu 1.12.2016. (englanniksi)
2. 1 2  Howson 1986, s. 12.
3. ↑  Howson 1986, s. 12–13.
4. 1 2  Howson 1986, s. 30.
5. ↑  Howson 1986, s. 26.
6. ↑  Howson 1986, s. 23.
7. ↑  Faith 1998, s. 94.
8. ↑  Key facts Transport for London. Viitattu 9.1.2013. (englanniksi)
9. ↑  Shanghain metrosivusto *shmetro.com*.  Arkistoitu 9.5.2010. Viitattu 10.1.2013. (englanniksi)
10. ↑  Tube carries one billion passengers for first time  28.3.2007. Transport for London. Viitattu 22.10.2011. (englanniksi)
11. ↑  Harry Beck Exploring 20th century London Project.  Arkistoitu 9.11.2012. Viitattu 12.1.2013.
12. ↑  Wragg 2006, s. 2.
13. ↑  Lack, Jessica: The hush-hush catastophe *The Guardian*.  15.2.2003. Viitattu 11.1.2013. (englanniksi)
14. ↑  Accident at Stratford on 8th April 1953 Railways Archive. Viitattu 12.1.2013. (englanniksi)
15. ↑  Peter Browne: Kuolemanajo Lontoon maanalaisessa.  *Valitut Palat*, Marraskuu 1976.  Reader Digest.
16. ↑  Kings Cross Fire London Fire Brigade.  Arkistoitu 10.12.2013. Viitattu 11.1.2013. (englanniksi)

Aiheesta muualla
----------------

* Kuvia tai muita tiedostoja aiheesta **Lontoon metro** Wikimedia Commonsissa

* Transport for London - London Underground
* London metro map at metros.hu
* An underground airport, tube-travelling pigeons and giant locusts: Cultural research into London Underground (Arkistoitu – Internet Archive)

Lontoon metro
**Linjat:**  

Bakerloo
Central
Circle
District
Hammersmith & City
Jubilee
Metropolitan
Northern
Piccadilly
Victoria
Waterloo & City  

**Asemat:**  

Nykyiset • Entiset